Folketing
2002-05-28

Jeg har tilkendegivet, at såfremt politiets efterforskning viser, at der er grundlag for at rejse tiltale, må anklagemyndigheden, i det øjeblik der er rejst tiltale i sagen, efter min mening begynde at overveje spørgsmålet om opløsning af Hizb-ut-Tahrir. Men det er selvfølgelig klart, at først når den endelige afgørelse om det konkrete forhold foreligger, kan man tage stilling til, om der skal rejses en sag ved domstolene. Det har jeg redegjort for i mit svar til Retsudvalget i forbindelse med behandlingen af beslutningsforslag nr. B 103. Jeg vil gerne understrege, at forholdet har regeringens store bevågenhed. Men vi mener, at sagen må gå sin gang, og lige nu afventer vi, at politiets efterforskning afsluttes.